**JEGYZŐKÖNYVI KIVONAT**

**Csopak Község Önkormányzatának Képviselő-testülete**

**2023. december 1-jén tartott rendkívüli nyílt üléséről**

**287/2023. (XII.01.) ÖKT számú határozat:**

Csopak Község Önkormányzatának Képviselő-testülete a nyílt ülés napirendjét az alábbiakban határozza meg:

1. Csopak 37. hrsz-ú ingatlanra vonatkozó elővásárlási jog gyakorlásának megvitatása

K.m.f.

**Ambrus Tibor sk. Dr. Szántód Anita sk.**

**polgármester jegyző**

A kiadmány hiteléül:

Csopak, 2023. december 1.

**Csopak Község Önkormányzatának Képviselő-testülete**

**2023. december 1-jén tartott rendkívüli nyílt üléséről**

**288/2023. (XII.01.) ÖKT számú határozat:**

1. Csopak Község Önkormányzata Képviselő-testülete úgy határoz, hogy az ÉSZAK-BALATONI Kereskedelmi, Idegenforgalmi és Szolgáltató Zrt, mint Eladó és a WhiteCORE Services Kft. mint Vevő között, 2023. november 22. napján kelt, az Önkormányzathoz 2023. november 23-án benyújtott, **Csopak 37. hrsz-ú, természetben Csopak, Kossuth Lajos utca 97. szám** alatt fellelhető 759 m2 alapterületű „kivett vendéglő, udvar és melléképület” megnevezésű ingatlan adásvételi szerződés 2.1. pontja alapján az ingatlan tulajdoni lapjára 36642/3/2015.11.20. számon bejegyzett Csopak Község Önkormányzatát megillető **elővásárlási jogával élni kíván.** Csopak KözségÖnkormányzata a szerződés valamennyi rendelkezését magára nézve teljeskörűen elfogadja.

2. Csopak Község Önkormányzata az elővásárlási jogát a helyi építési szabályzatról szóló 20/2015. (IX.25.) önkormányzati rendelet 2. számú mellékletében meghatározott **településrendezési célból, településközpont kialakítása érdekében** gyakorolja az épített környezet alakításáról és védelméről szóló 1997. évi LXXVIII. törvény 25. §-a alapján.

3. Az adásvételi szerződés szerinti **198.000.000.- Ft**, azaz egyszázkilencvennyolc-millió forint vételár megfizetését vállalja.

4. Felhatalmazza a polgármestert a szükséges intézkedések megtételére, és az elfogadó jognyilatkozat aláírására, a jegyzőt a határozat közlésére az érintettekkel.

K.m.f.

**Ambrus Tibor sk. Dr. Szántód Anita sk.**

**polgármester jegyző**

A kiadmány hiteléül:

Csopak, 2023. december 1.

**Csopak Község Önkormányzatának Képviselő-testülete**

**2023. december 1-jén tartott rendkívüli nyílt üléséről**

**289/2023. (XII.01.) ÖKT számú határozat:**

Csopak Község Önkormányzatának Képviselő-testülete úgy határoz, hogy a Csopak belterület 37. hrsz-ú, ténylegesen 8229, Kossuth Lajos utca 97. szám alatt fellelhető „kivett vendéglő, udvar és melléképület” megnevezésű ingatlan megvásárlásához kapcsolódóan előirányzatot módosít, mely előirányzat módosítás Csopak Község Önkormányzat következő költségvetési rendelet-módosításába beépítésre kerül. A *Belföldi értékpapírok bevételei* bevételi előirányzatot megemeli a Képviselő-testület 220.000.000,- Ft-tal, továbbá az *Ingatlanok beszerzése, létesítése* kiadási előirányzatot 220.000.000 Ft-tal.

K.m.f.

**Ambrus Tibor sk. Dr. Szántód Anita sk.**

**polgármester jegyző**

A kiadmány hiteléül:

Csopak, 2023. december 1.